CELEX: 62020TN0638
Language: fi
Date: 2020-10-15 00:00:00
Title: Asia T-638/20: Kanne 15.10.2020 – JP v. komissio

14.12.2020   
            
            
               FI
            
            
               Euroopan unionin virallinen lehti
            
            
               C 433/62
            
         
      Kanne 15.10.2020 – JP v. komissio
      (Asia T-638/20)
      (2020/C 433/77)
      Oikeudenkäyntikieli: englanti
      
         Asianosaiset
      
      
         Kantaja: JP (edustaja: asianajajat S. Rodrigues ja A. Champetier)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 17.7.2019 tehdyn päätöksen, jolla kantajaa ei kirjattu hyväksyttyjen hakijoiden varallaololuetteloon avoimessa kilpailussa EPSO/AD/363/18 – Hallintovirkamiehet (AD7), ja 10.12.2019 tehdyn päätöksen, jolla hylättiin kantajan oikaisuvaatimus
               
            
                  —
               
               
                  kumoamaan 7.7.2020 tehdyn päätöksen, jolla hylättiin kantajan 5.3.2020 tekemä valitus
               
            
                  —
               
               
                  velvoittamaan vastaajan korvaamaan kantajalle aiheutuneen vahingon
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäisellä kanneperusteella se vetoaa ensinnäkin siihen, että asiassa on loukattu periaatetta, jonka mukaan valintalautakunnan jäsenillä on oltava tarpeellinen kyky arvioida objektiivisesti hakijan kykyjä ja ammatillista pätevyyttä kyseistä alaa koskevassa haastattelussa, ja toiseksi yhdenvertaista kohtelua koskevan periaatteen loukkaamiseen sekä kolmanneksi luottamuksensuojan periaatteen loukkaamiseen.
               
            
                  2)
               
               
                  Toisella kanneperusteellaan kantaja vetoaa siihen, että asiassa on loukattu periaatetta, jonka mukaan valintalautakunnan kokoonpanon on oltava riittävän vakaa.
               
            
                  3)
               
               
                  Kolmannella kanneperusteellaan kantaja vetoaa useisiin ilmeisiin arviointivirheisiin.